Chorzōw: chop trefiōł do heresztu, bo bōł nerwowy
Policyjōny z chorzowskij drogōwki chyciyli 37-letnigo chopa, co bōł poszukowany, bo zapōmnioł stawić sie do heresztu. Jak sie pokŏzało, niy bōł to jedyny problym ôd chopa. W czasie przeszukaniŏ mōndurowi znŏdli u niego narkotyki. Chop usłyszoł już ôbskarżynie. Terŏz ô jego losie uzdŏ gyricht.
Policyjōny z Wydziału Ruchu Drōgowego chorzowskij kōmyndy, zastawiyli do kōntrole dostawczego volkswagena. W czasie czynności dali pozōr na pasażera auta. Jak ôbejzdrzoł mōndurowych, to wziōn sie barzo nerwowo zachowować. Już po chwili, jak ino mōndurowi wybadali nerwowego pasażera, wszyjsko sie wyklarowało. Pokŏzało sie, iże chop bōł poszukowany, bo niy stawiōł sie do heresztu. To ale niy bōł kōniec problymōw 37-latka. W czasie przeszukaniŏ policyjōny znŏdli u niego 20 gramōw amfetaminy. Chop usłyszoł już ôbskarżynie, terŏz przebywŏ w hereszcie, kaj czekŏ na dalszy rozsōndek.
Zdrzōdło i foto: KMP Chorzōw
szl_Latn szl_Latn szl_Latn szl_Latn